tomron87/hebrew-wikipedia-sentences-corpus huggingface dataset:
הלהקה התבקשה לכתוב שני שירים לפסקול הסרט "חלומות אלקטרוניים" מ-1984. ג'ורג' והיי כתבו את "The Dream" ואת "Love Is Love", שיצא במספר מדינות גם כסינגל, והפך ללהיט בקנדה וביפן.
למרות ההצלחה הגדולה, החלו לצמוח בעיות בלהקה, ונוצרו בקיעים ראשונים במערכת היחסים בין חבריה.
ג'ורג' החל להשתמש בסמים לעיתים קרובות.
בנוסף, ג'ורג' ומוס החלו לנהל רומן, ללא ידיעתם של שאר חברי הלהקה באותה עת.
הקשר ביניהם נמשך למעלה מ-4 שנים, היה סוער, וכלל אלימות פיזית ומילולית.
הלחץ להסתיר את הקשר מהעיתונות ומהציבור החל לתת את אותותיו על הלהקה.
1984-1986: האלבומים השלישי והרביעי והתפרקות הלהקה
אלבומה השלישי של הלהקה, "Waking Up with the House on Fire", יצא בשנת 1984. האלבום הגיע למקום השני במצעד האלבומים של בריטניה, ולמקום ה-26 במצעד האלבומים של ארצות הברית, והוא נחשב לאכזבה הן מבחינה מסחרית והן מבחינת הביקורות הצוננות להן הוא זכה, בהשוואה לשני האלבומים הראשונים.
האלבום מכר בעת יציאתו שני מיליון עותקים ברחבי העולם, מהם קצת פחות ממיליון עותקים בארצות הברית.
האלבום הוליד סינגל מצליח אחד, "The War Song", שהגיע למקום השני במצעד הסינגלים הבריטי ולמקום ה-17 במצעד הסינגלים האמריקאי.
שאר הסינגלים מהאלבום זכו להצלחה בינונית בלבד.
ג'ורג' טען בשלב מאוחר יותר כי לא היה שלם עם חלק מהחומרים שהופיעו באלבום.
לדבריו, הלהקה חזרה מותשת מסיבוב הופעות עולמי ב-1984, והוציאה את האלבום בחופזה, בשל הלחץ מצד חברות התקליטים שלה למהר ולהוציא אלבום נוסף, שימשיך את הצלחת האלבום הקודם.
התוצאה הייתה אלבום בינוני, שזכה לקבלת פנים צוננת מהקהל ומהמבקרים.
התמכרותו של ג'ורג' לקוקאין הלכה והחריפה, והפכה מאוחר יותר גם להתמכרות להרואין.
כתוצאה מכך, המשיכה גם התדרדרותה של הלהקה.
הקלטת אלבום האולפן הרביעי של הלהקה, "From Luxury to Heartache", שיצא ב-1986, נמשכה הרבה מעל למתוכנן, ומפיק האלבום, אריף מארדין, נאלץ לנטוש את הפרויקט באמצע, בשל התחייבויות קודמות.
הקלטת שירים מסוימים נמשכה ימים ארוכים, בשל מצבו של ג'ורג'.
האלבום הגיע למקום העשירי במצעד האלבומים הבריטי ולמקום ה-32 במצעד האלבומים האמריקאי, והסינגל הראשון מתוכו, "Move Away", הפך ללהיט מצליח, שהגיע למקום ה-7 במצעד הסינגלים בבריטניה, ולמקום ה-12 במצעד הסינגלים בארצות הברית.
נראה היה, כי מבחינה מסחרית האלבום הרביעי הצליח להחזיר את הלהקה למסלול ההצלחה.
עם זאת, יחסיהם של בוי ג'ורג' וג'ון מוס התערערו, עד כדי כך שהם התקשו לשהות האחד במחיצת השני.
עובדה זו, בנוסף לבעיית ההתמכרות לסמים של ג'ורג', הביאו לביטול סיבוב ההופעות שתוכנן ברחבי ארצות הברית.
הידיעות על התמכרותו של ג'ורג' החלו לדלוף לתקשורת ולמלא את עמודי הצהובונים בבריטניה ובארצות הברית.
תחילה הכחיש ג'ורג' את הידיעות על התמכרותו, אך בקיץ 1986 הודה בכך.
ביולי אותה שנה נעצר על ידי משטרת בריטניה, לאחר שנתפס כשברשותו סם מסוג קנאביס.
סמוך לאחר מכן הלהקה התפרקה.
ג'ורג' המשיך בקריירת סולו, שהניבה מספר להיטים באירופה ובארצות הברית.
הוא המשיך להיאבק בהתמכרותו לסמים גם בשנים שלאחר פירוק הלהקה.
הניסיון הראשון לאחד את הלהקה מחדש התרחש ב-1989, לאחר פניות רבות מצד טוני גורדון, מנהלה לשעבר של הלהקה, שהמשיך לנהל את קריירת הסולו של בוי ג'ורג' לאחר הפירוק.
ג'ורג' נתן את הסכמתו לאיחוד, וחברי הלהקה הקליטו 12 שירים חדשים.
עם זאת, התברר שג'ורג' היה מעוניין יותר לקדם את קריירת הסולו והפרויקטים האישיים שלו, ובסופו של דבר האיחוד המתוכנן בוטל.
השירים החדשים שהוקלטו נגנזו ולא שוחררו עד היום.
ב-1999 יצא אלבום האולפן החמישי של הלהקה, "Don't Mind If I Do".
האלבום הופץ באירופה וביפן בלבד, לא זכה להצלחה גדולה, והגיע למקום ה-64 בלבד במצעד האלבומים בבריטניה.
גם שני הסינגלים שיצאו מתוכו זכו להצלחה בינונית בלבד במצעדים.
הלהקה המשיכה להופיע, וב-2002 התאחדה שוב להופעה חגיגית באלברט הול, לציון 20 שנים להקמתה.
הופעה זו תועדה ויצאה ב-DVD שנה לאחר מכן.
לאחר הופעה זו הלהקה התפרקה שוב ולא חזרה לפעול ביחד, בעיקר בשל הצלחתו של ג'ורג' בקריירת ה-DJ שלו.
ב-2006 ניסו שניים מחברי ההרכב המקורי של הלהקה, מוס וקרייג, לצאת לסיבוב הופעות עם סולן חדש.
זאת לאחר שג'ורג' ורוי היי סירבו להתאחד שוב.
סולן חדש בשם סאם בוטצ'ר נבחר, וג'ורג' הביע בראיונות לתקשורת את חוסר שביעות רצונו מכך.
סיבוב ההופעות של הלהקה בהרכבה החדש נועד להתחיל בדצמבר 2006 בבריטניה, אך נדחה כדי לאפשר להרכב החדש לסיים להקליט אלבום אולפן חדש.
בסופו של דבר הפרויקט לא יצא לפועל, מבלי שיצאה על כך הודעה רשמית.
מנהל הלהקה, טוני גורדון, אמר ב-2007 שהפרויקט הוקפא, בעוד שהמתופף מוס הצהיר שהפרויקט בוטל.
בתחילת שנת 2016 יצא אלבומם "Tribes", שקדם לו סיבוב הופעות.
ב-7 בנובמבר 2017 הופיעה הלהקה בהיכל מנורה מבטחים בתל אביב.
להלן דיסקוגרפיה (רשימה של אלבומים ואוספים) נבחרת מהקריירה של מועדון תרבות.
Cue bid היא הכרזה לא טבעית בברידג' בה שחקן מכריז הכרזה בסדרה אותה הכריז שחקן יריב.
למשל: הכרזה של 2 לאחר ששחקן יריב הכריז 1. המשמעות של ההכרזה שונה במצבים בהם השחקן היריב הכריז הכרזת אוברקול לעומת המצבים בהם השחקן היריב פתח.
Cue bid לאחר אוברקול של שחקן יריב
מטרת ההכרזה היא לנסות למצוא חוזה מתאים כשהכרזת ה-Cue bid מאפשרת להמשיך בתיאור הידיים בגובה נמוך.
במקרים רבים נועדה ההכרזה לאפשר להגיע למשחק מלא או לסלאם.
לאחר פתיחה של השותף ואוברקול של שחקן יריב המשמעויות של הכרזת Cue bid הן:
מכריז ה-Cue bid מעוניין ששותפו ימשיך לתאר את היד שלו מבחינת חלוקה וכוח, לפיכך זו הכרזה המחייבת לפחות סיבוב אחד של הכרזה (One Round Forcing).
ברוב המקרים למכריז ה-Cue bid יש התאמה של שלושה קלפים לפחות בסדרה שהכריז שותפו
בדרך כלל למכריז ה-Cue bid יש 11 נקודות או יותר.
לאחר שהשותף פתח 1 והיריב שאחריו הכריז 1, נכריז 2 עם היד הבאה:
כאשר הפותח הוא זה שמכריז Cue bid הוא מתאר יד חזקה בהרבה מפתיחה או יד חלוקתית ומבקש משותפו להמשיך לתאר את ידו.
לאחר שפותחים 1, היריב במושב השני מכריז אוברקול של 1 והשותף מכריז 2, נכריז 2 עם היד הבאה:
Cue bid לאחר פתיחה של שחקן יריב
בדרך כלל משמש כקונבנציה, המתארת יד עם קוצר בסדרת היריב ושתי סדרות אחרות כשבכל אחת מהן לפחות חמישה קלפים.
קונבנציות נפוצות מסוג זה הן: Michaels cuebid ו Ghestem.
קונבנציה נוספת נפוצה פחות היא Quantum convention.
מטרת הכרזת Cue bid לאחר פתיחה של שחקן יריב, עשויה להיות הפרעה ליריבים במציאת חוזה מתאים או מציאת חוזה מתאים ברמה של משחק חלקי, משחק מלא או סלאם.
ידו של מכריז הכרזה זו עשויה להיות חלשה, בינונית או חזקה בהתאם למה שנקבע בקונבנציות שונות.
Curiosity הוא מיני-אלבום של הזמרת הקנדית קארלי ריי ג'פסן.
האלבום יצא לאור ב-14 בפברואר 2012 כמיני אלבום הראשון של ג'פסן.
האלבום הוא אלבום פופ והוא כולל בתוכו סגנונות נוספים כמו דיסקו, דאנס-פופ ו-R&B.
מילות השירים לרוב מדברות על אהבה.
האלבום יצא לראשונה בקנדה ודורג במצעד המקומי במקום השישי.
הסינגל הראשון מן האלבום, "Call Me Maybe", זכה להצלחה רבה והגיע למקום הראשון במצעדים רבים בעולם.
השיר, שמכר מעל ל-18 מיליון עותקים עד יולי 2015, הוא אחד מהסינגלים הנמכרים ביותר בכל הזמנים.
ג'פסן עבדה על רוב שירי האלבום עם הפזמונאי ג'וש רמזי והמפיק ריאן סטיוארט, ולאחר שסיימה להקליט אותו, האלבום תוכנן לצאת לאור כאלבום אולפן השני של ג'פסן ב-14 בפברואר 2012 בשם Curiosity.
מספר ימים לפני תאריך הוצאתו, חברת התקליטים החליטה שלא להוציא את האלבום במלואו אלא להוציא מיני-אלבום במקום.
השיר "Call Me Maybe" משמש כרצועה הפותחת את האלבום.
השיר מושפע מהסגנונות המוזיקליים דאנס-פופ ורית'ם אנד בלוז.
לדברי ביל לאמב, מהאתר About.com, מילות השיר מתארות "התאהבות וחוסר נוחות של אהבה ממבט הראשון".
מלודי לאו מהרולינג סטון תיארה את השיר כשילוב של טיילור סוויפט ורובין.
שיר הנושא של האלבום, "Curiosity", הוא הרצועה השנייה באלבום ולו צליל הדומה לשיר "Call Me Maybe".
בשיר זה שרה ג'פסן על קבלת יחס מזלזל מבן הזוג, והרצון לזכות באהבתו.
השיר "Picture" הוא בלדה המתמקדת בסבלנות במערכת יחסים.
מבקרי מוזיקה ציינו כי השיר יכול להתאים גם לרגעי שיא בסרטים בשל מילותיו.
השירים "Talk to Me" ו-"Just a Step Away" תוארו כשירי פופ המזכירים אהבת נעורים והתאהבות ראשונה.
השיר האחרון באלבום הוא גרסת כיסוי לשיר "Both Sides Now" של ג'וני מיטשל.
השיר הוא בלדה השונה מהגרסה המקורית של השיר, גרסתה של ג'פסן תוארה כ"רעננה ומודרנית".
מבקרים ציינו כי ג'פסן יכולה "למשוך דור חדש ללהיט בזכות הגרסה הייחודית שלה".
"Call Me Maybe" - הסינגל הראשון מן האלבום, יצא לאור ב-20 בספטמבר 2011. השיר זכה לחשיפה ולהתעניינות ברחבי העולם לאחר שזמרי הפופ ג'סטין ביבר וסלינה גומז פרסמו את השיר בעמוד הטוויטר שלהם.
עקב הפרסום לו זכה השיר, הוחתמה ג'פסן בחברת התקליטים Schoolboy Records, דרכה הוציאה את הסינגל גם בארצות הברית.
השיר זכה לביקורות חיוביות ואף כונה "שיר פופ מושלם".
השיר זכה להצלחה מסחרית רבה ברחבי העולם לאחר שהגיע לפסגות מצעדי סינגלים רבים, והיה לאחד הסינגלים הנמכרים ביותר ברחבי העולם.
"Curiosity" - יצא לאור ב-1 במאי 2012 כסינגל השני מן האלבום.
לשיר צולם וידאו קליפ ב-5 ביוני 2012, אך הוא לא פורסם.
הקליפ לשיר דלף לאינטרנט ב-25 בנובמבר באותה השנה.
באופן כללי, האלבום זכה לביקורות חיוביות ממבקרי המוזיקה.
בן נורמן, מ-About.com, כתב בביקורתו כי "זה תמיד מעניין כשאמנים חדשים יוצרים מוזיקה מוכרת ורעננה".
נורמן הוסיף ותיאר את ששת שירי האלבום כ"שירי פופ אלקטרוני חזקים אך קצרים מידי".
הקול שלה מוכיח באופן ברור שיש לה כישרון".
בסיכום הביקורת, כתבה אדי כי האלבום הוא "בסך הכל מיני אלבום נהדר".
ג'ן אפל, מ-idobi Radio, ציינה כי בסך הכל Curiosity הוא מיני אלבום שמושך את ציבור המתבגרים עקב שירי המיינסטרים שבו.
Culpa in eligendo (לטינית: שגגה מתוקף המינוי) - העיקרון המשפטי המטיל אחריות ציבורית למינוי כושל של נושא משרה ציבורית.
העיקרון בא למנוע מצב בו הדרגים הגבוהים במערכת הציבורית מטילים את האחריות לכל כישלון על הדרג הנמוך במערכת, מה שמכונה בישראל: "הטלת אחריות על הש.ג".
מכאן שנבחר-הציבור או הפקיד-הממשלתי, אשר בחר ומינה את האדם שכשל במילוי תפקידו, נושא באחריות לכישלון מתוקף כך שבחר בו ומינה אותו לאותו תפקיד.
קיימת השקפה שיש מקום להרחיב את העיקרון מן המשפט הציבורי ולהחיל אותו על המשפט הפרטי, בקשר עם החלטות של מנהלים כלליים ודירקטורים בחברות ציבוריות ופרטיות, בנוגע למינויים כושלים של נושאי משרות בתאגיד שהם עומדים בראשו.
Curierul Israelit ("קוריֶירוּל ישראליט", "השליח הישראלי".
המילה "israelit" (ישראלי) כיופמיזם ל"יהודי") היה שבועון יהודי בשפה הרומנית שהופיע בבוקרשט, רומניה, בשנים 1945-1906 עם הפסקות תכופות.
העיתון הופיע לראשונה ב-26 בדצמבר 1906 בבית הדפוס של מאוריצ'יו קאלבר.
העיתון נשא את הכותרת המשנה Organ săptămânal pentru apărarea intereselor evreiești "ביטאון שבועי להגנת האינטרסים היהודים".
בשנים 1944–1945 שונתה כותרת משנה זו ל"ביטאון איחוד היהודים הרומנים" (Organ al Uniunii Evreilor Români).
פרסום העיתון הופסק בימי השואה עקב איסור שהוטל עליו על ידי השלטון הרודני הפאשיסטי ב-30 בנובמבר 1940. הוא חוּדש ב-17 בספטמבר 1944 בעקבות הדחת המרשל אנטונסקו ב-23 באוגוסט 1944. ב-1945 נסגר העיתון יחד עם העיתון היהודי "Mantuirea" (הגאולה) על ידי הממשלה החדשה שנשלטה על ידי המפלגה הקומוניסטית.
במהלך פעילותו רבת השנים הפך Curierul Israelit לעיתון היהודי היוקרתי ביותר ברומניה.
בדומה לארגון היהודים הילידים, ואחר כך איחוד היהודים הרומנים שאותו ייצג, הוא דגל בהשתלבות "יהודי רומניה שנולדו והתחנכו בה" כרומנים לכל דבר, בני דת משה.
בכך ראה העיתון לא רק יעד קהילתי אלא גם יעד חברתי כללי למען הסדר הציבורי במדינה.
העיתון דיווח מעל דפיו על האירועים בזירה היהודית ברומניה, לרבות על הפעילות הציונית ומפגני ההזדהות עם הקמת הבית הלאומי היהודי בארץ ישראל.
אחרי שנת 1938 התמקד גם בסוגיית הגירת היהודים מרומניה.
עם מדוריו וטוריו העיקריים נמנו "Figuri evreieşti" ("דמויות יהודיות"-על אישים יהודים),"Mişcarea sionistă" ("התנועה הציונית"), "Curierul de provincie" ("ה-Curierul בפרובינציה"), "כרוניקה פנימית", "כרוניקת חוץ", Ce spune presa antisemită" ("מה אומרת העיתונות האנטישמית?"), בשנת 1939 - "Evenimentele din Palestina" (מאורעות ארץ ישראל).
כתבו בו הוריה קרפ, סופר ופוליטיקאי, העיתונאים מ.
שווייג, אמיל קריצמן ואחרי 1939 - מ.
בשנים 1945-1944 העורך האחרון של העיתון היה בנו ברנישטיאנו.
Current Research Information System (בראשי תיבות: CRIS) היא מערכת מודולרית לניהול מידע על מחקרים אקדמיים.
היא מתממשקת למערכות אחרות של המוסד ושל גופים חיצוניים, מושכת וקוצרת מהן נתונים, מצליבה אותם, מקשרת ביניהם, מנתחת אותם ומציגה אותם בדוחות.
ההתממשקות למערכות שונות מאפשרת למערכת להציג למנהלי מחקרים (למשל, דֵיקָן באוניברסיטה) את "התמונה הגדולה" של המחקרים המתבצעים במוסד.
תמונה זו יכולה לכלול מידע על פרסומים ברמות שונות, על תקציבים, קרנות מחקר, מלגות ופרסים, על ציוד מחקרי, על פרופילים של חוקרים וצוותי מחקר וכן מידע בסיסי על מחקרים דומים במוסדות אחרים.
מודולים שונים של CRIS מאפשרים גם ייעול תהליך פרסום בגישה פתוחה וניהול פרסומים מוסדיים, שיתוף פעולה בין חוקרים ועוד.
סוגים שונים של מערכות CRIS קיימים עבור מוסדות מחקר, מדינות וארגונים בין-לאומיים.
ייעול של ניהול הידע: משיכת הנתונים ממערכות שונות חוסכת הקלדה של אותם נתונים בפלטפורמות שונות וכך גם הנתונים הומוגניים יותר.
העשרה של הנתונים המוסדיים: ההתממשקות של המערכת למערכות שונות במוסד ומחוצה לו, ומשיכת נתונים ממערכות אלה, מעשירה את מאגרי הנתונים המוסדיים ומנגישה גם נתונים שללא CRIS היו נשארים "מחוץ לתמונה".
הפקת דוחות אמינים יותר: המשיכה האוטומטית של נתונים וההצלבה והקישור בין נתונים ממערכות שונות מאפשרים הפקת דוחות שמציגים לא רק את הנתונים, אלא גם את המידע שמקושר אליהם וקיים במערכות אחרות, פנימיות וחיצוניות.
כך מקבלים מנהלי מחקרים תמונה מלאה, עדכנית וברורה יותר.
המבנה המודולרי של המערכת מאפשר לכל ארגון לרכוש את המודולים הרלוונטיים לפעילותו.
ברמת המוצר, לתוכנות CRIS יש תכונות הקיימות בכל המוצרים ותכונות הקיימות רק בחלקם.
פונקציות בסיסיות: משיכת נתוני פרסומים ונתונים אחרים, הפקת פרופילים של חוקרים, פורטל חוקרים לאיתור משתפי פעולה ומתחרים פוטנציאליים, ניתוח נתונים והפקת דוחות.
פונקציות אופציונליות: ניהול פרסומים מוסדיים ופרסומים בגישה פתוחה, מעקב אחר קרנות מחקר וגמולי הצטיינות, מעקב אחר נתוני סטודנטים.
CERIF - הסטנדרטים האירופיים לניהול ושיתוף מידע על מחקרים, מנוהל על ידי הארגון האירופי EuroCRIS .
מתווה ישראלי להטמעת מערכת ארצית לניטור פרסומים
מוסדות מחקר בישראל מובילים מתווה להטמעת מערכת ארצית לניטור פרסומים.
המתווה מוביל רכישה משותפת והטמעה של מערכת CRIS זהה בכל מוסדות המחקר בישראל.
מטרותיו העיקריות הן לאפשר למוסדות לנטר פרסומים ברמה הארצית ולשפר את מודל התקצוב של ות"ת.
במסגרת זו נבחנו מספר מערכות CRIS, ונבחרה PURE של Elsevier שהוטמעה בעבר במכון ויצמן ונמצאת כיום במהלך הטמעה בכל יתר אוניברסיטאות המחקר בישראל.
Currents הוא אלבום האולפן השלישי של להקת הרוק האוסטרלית טיים אימפלה, ששוחרר ב-17 ביוני 2015 על ידי Modular Recording ויוניברסל מיוזיק גרופ אוסטרליה באוסטרליה, Fiction Records באירופה ואינטרסקופ רקורדס בארצות הברית.
כמו שני האלבומים הקודמים של הלהקה, Currents נכתב, הוקלט, בוצע והופק על ידי קווין פארקר.
זהו האלבום הראשון בו פארקר הקליט את כל הכלים לבדו; ביצירת האלבום לא השתתפו חברי הלהקה האחרים.
לאחר שחרורו של האלבום הקודם של הלהקה, Lonerism, החל פארקר לעבוד על Currents באולפן הביתי שלו בפרימנטל.
בניגוד לסאונד הרוק הפסיכדלי של האלבום הקודם, Currents מכוון יותר למוזיקת דאנס, עם דגש רב יותר על הסינתיסייזר מאשר על גיטרות.
פארקר קיבל את ההשראה לשינוי מתוך רצון לשמוע יותר את המוזיקה של טיים אימפלה במועדוני ריקודים.
Currents הוקלט, הופק ועורבל על ידי קווין פארקר בסטודיו הביתי שלו בפרימנטל שבמערב אוסטרליה.
סטודיו שני החדרים הכיל כמות מזערית של ציוד: "ערכת תופים רעועה, גיטרה מכוסה בסרט דביק וכמה סינטיסייזרים ישנים".
פארק השווה את הסטאפ הקטן שלו לתא הטייס.
בחדר סמוך הוא החל לתכנן את מופע האור שילווה את ההופעות של האלבום באמצעות אורות הבמה האוטומטיים.
הקלטת האלבום הפכה במהרה לאובססיה עבור פארקר כשעבד "כל יום, כל היום".
הוא אמר, "בשלב מסוים החיים מחוץ לסטודיו נמוגים למרחק, ככה אני יודע יודע שאני בתוך זה".
קורבאן גובל בפיצ'פורק תיאר את שגרת חייו של פארקר במאמר קצר שהתפרסם לפני שחרורו של האלבום: "במהלך יצירת האלבום, בן ה-29 אוהב בדרך כלל לקום בצהריים ואז לעבוד, לאט ובשיטתיות, עד אמצע הלילה תוך כדי שתייה ועישון".
פארקר טען כי גישה זו סייעה לכתבתו, וציין: "דברים זורמים יותר- הזרימה היא הדבר החשוב ביותר עבורי בהקלטות".
הוא גם יצא להפסקות שחייה, שאותן כינה "המטהר האולטימטיבי".
הוא עקב אחרי מנטרה של "לתת לשיר מה שמגיע לו", שכרוכה ביצירת מוזיקה ללא "כל החלטות מעשיות או הגיוניות".
פארקר הקליט עשרות טייקים של שירה; לדבריו, עבור שיר אחד הוא ביצע מעל 1,056 טייקים חלקיים.
ההחלטה לשלוט בכל היבט בהפקה מלבד המאסטרינג באה מתוך אובססיה.
הוא אמר, "הרגשתי כאילו האלבום הוא הנשמה שלי, הדם שלי, הזיעה והדמעות".
פארקר קבע מועד אחרון להשלמת ההקלטות בגלל נטייתו להתמהמה.
Current היה אמור להיות מושלם בינואר 2015, אך הדדליין נדחה מספר פעמים.
פארקר הפך לאובססיבי לפרטים הקטנים בעבודה, והוא לא היה מסוגל ליהנות ממנה לגמרי עם השלמתה.
מחזור המכירות של האלבום החל כאשר הסינגל "Let it Happen" השתחרר וניתן להורדה חופשית ב-10 במרץ 2015. יום לאחר מכן, פארקר הגיע לניו יורק לפגישה עם איש המאסטר גרג קאלבי.
האלבום היה אמור להשתחרר במאי 2015, בהופעה של הלהקה בפסטיבל קואצ'לה.
אבל כשהאלבום היה אמור לגשת למאסטרינג, פארקר לא השלים את כתיבת המילים עבור שני שירים.
הפרפקציוניזם שלו הוביל את תאריך שחרור האלבום לחודש יולי.
בינתיים, שלושה סינגלים נוספים שוחררו: "Cause I'm a Man" ו-"Disciples" באפריל, ו-"Evantually" בחודש מאי.
עטיפת האלבום נוצרה על ידי האמן והמוזיקאי רוברט ביטי.
הזמרת הברבדית ריהאנה ביצעה גרסת כיסוי לשיר "New Person, Same Old Mistakes" עבור אלבום האולפן השמיני שלה, אנטיי, תחת הכותרת "Same Ol' Mistakes".
הביצוע מורכב ממוזיקת הרקע המקורית של טיים אימפלה, שהורחבה לאורך של 6 דקות ו-35 שניות, כשהקול של פארקר הוחלף בקולה של ריהאנה.
האלבום זכה לסיקור ואהדה רבה ברחבי העולם.
מבקר המוזיקה אנתוני פנטנו העניק לאלבום ציון של 7/10.
בשנת 2020 דירג מגזין הרולינג סטון את האלבום במקום ה-382 ב-רשימת 500 האלבומים הטובים ביותר בכל הזמנים המחודשת.
"Curiosity" (בעברית: "סַקרָנוּת") הוא סינגל שהוקלט על ידי זמרת הפופ הקנדית קארלי ריי ג'פסן, מתוך המיני-אלבום הראשון, Curiosity.
השיר יצא לאור ב-1 במאי 2012, על ידי חברת התקליטים 604 רקורדס, כסינגל הראשון מתוך המיני-אלבום.
עם יציאתו נכנס השיר אל המקום ה-18 במצעד שבקנדה, שם הגיע השיר למעמד זהב לאחר שמכר כ-40,000 עותקים.
השיר נכתב והופק על ידי קארלי ריי ג'פסן וריאן סטיוארט.
השיר הוא מעין שיר פופ, המשלב בתוכו גם את סגנון הסינת'פופ, אשר אפיין כמה שירים נוספים מתוך המיני-אלבום הראשון של ג'פסן, Curiosity.
הווידאו קליפ הנלווה שיצא עבור השיר צולם ב-5 ביוני 2012, ובוים על ידי קולין מיניאן.
הקליפ לא יצא באופן רשמי ונגנז, וזאת מכיוון שתואר כ-"קליפ שלא מציג את ג'פסן כפי שהיה צריך להציגה".
הוא הודלף לראשונה ב-25 בנובמבר 2012.
בתחילת הקליפ, ניתן לראות את ג'פסן יוצאת מתוך מונית לעבר בית מלון.
כאשר היא נכנסת לבית המלון, ניתן לראות בו סצנות שונות שמציגות אותה בלבוש ואיפור שונה.
מדינהתאריך יציאהפורמטחברת תקליטיםמקורקנדה1 במאי 2012הורדה דיגיטלית604 רקורדס
Culpables הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר אנואל AA, מתוך האלבום Ocean.
השיר יצא לאור ב-14 בספטמבר 2019, על ידי חברת התקליטים יוניברסל מיוזיק לטין אנטרטיינמנט, כסינגל השלישי מתוך האלבום.
השיר הגיע אל המקום השישי במצעד השירים שבספרד.
השיר נכתב על ידי קרול ג'י ואנואל AA, והופק על ידי כריס ג'דאי וגבי מיוזיק.
באפריל 2019, העניק איגוד תעשיית ההקלטות האמריקאי את מעמד היהלום הלטיני לשיר, על סך מכירות של כ-600,000 עותקים במדינה.
הווידאו קליפ המלא שיצא עבור השיר הועלה לערוץ היוטיוב של קרול ג'י ב-13 בספטמבר 2018. הקליפ בוים על ידי חוסה אמיליו סאגארו.
ביממה אחת, הצליח הקליפ לצבור למעלה מ-10 מיליון צפיות.
נכון לאוקטובר 2019, מונה הצפיות של הקליפ עומד על כ-763 מיליון צפיות.
"Culo" הוא סינגל הבכורה של הראפר האמריקאי-קובני פיטבול, בהשתתפות הראפר האמריקאי, ליל ג'ון.
הסינגל הוא השיר הראשי של אלבום הבכורה של פיטבול, M.I.A.M.I.
השיר משתמש בריקוד הקולי, רידים, שזכתה לבולטות מהלהיט של נינה סקיי, Move Ya Body.
היה בו גם שימוש של קטעים מהשיר Pull Up של מר וגאס, כאשר האחרון תבע את פיטבול וג'ון.
השיר נבחר במקום 32 בבילבורד הוט 100, מקום 45 במצעד שירי הR&B/היפ הופ, ובמקום 11 במצעד שירי הראפ.
גרסת רמיקס של השיר בהשתתפות ג'ון ואיווי קווין שוחררה בין השנים 2004–2006. השיר השתתף במצעד 12 שירי הדאנסהול והרגאטון של המאה ה-21 ונבחר במקום 12. אודיו לשיר זכה ל־19 מיליון צפיות ביוטיוב.
Culture הוא אלבום האולפן השני של הרכב ההיפ הופ האמריקאי מיגוס.
האלבום יצא לאור ב-27 בינואר 2017, על ידי חברות התקליטים קוואליטי קונטרול מיוזיק, YRN ת'ה לייבל ו-300 אנטרטיינמנט.
האלבום מכיל הופעות אורח של די ג'יי חאלד, ליל עוזי ורט, גוצ'י מיין, 2 צ'יינז וטראוויס סקוט, כשבהפקה המוזיקלית השתתפו מפיקים כגון מורדה ביטס ומטרו בומין, בין היתר.
האלבום נתמך על ידי שלושה סינגלים: "Bad and Boujee", "T-Shirt" ו-"Slippery".
האלבום קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200. הוא הגיע גם לצמרת מצעד אלבומי ה-R&B/היפ-הופ, והפך לאלבום הראשון של מיגוס בצמרת שני המצעדים.
הוא הגיע היישר אל המקום הראשון גם במצעד האלבומים הקנדי.
ביולי 2017 זכה האלבום בתואר הפלטינה מטעם איגוד תעשיית ההקלטות האמריקאי.
הוא אף הועמד לפרס גראמי בקטגוריית "אלבום הראפ הטוב ביותר" בשנת 2018.
ארגוןדירוגמיקוםמקורבילבורד100 אלבומי הראפ הגדולים בכל הזמנים: רשימת צוות91
מקוםתאריםמכירות דנמרק (IFPI Denmark) פלטינה 20,000 צרפת (SNEP) זהב 50,000 בריטניה (BPI) כסף 60,000 ארצות הברית (RIAA) פלטינה 1,000,000
Culture II הוא אלבום האולפן השלישי של הרכב ההיפ הופ האמריקאי מיגוס.
האלבום יצא לאור ב-26 בינואר 2018, על ידי חברות התקליטים קפיטול רקורדס, מוטאון וקוואליטי קונטרול.
האלבום הוא אלבום כפול המכיל 24 רצועות, בהן הופעות אורח של 21 סבאג', דרייק, גוצ'י מיין, טראוויס סקוט, טראוויס סקוט, טיי דולה סיין, ביג שון, ניקי מינאז', קארדי בי, פוסט מאלון ו-2 צ'יינז.
האלבום הופק בפועל על ידי קוואבו, לצד עבודת הפקה מוזיקלית של מפיקים כגון מטרו בומין, בודה בלס, קניה וסט, פארל ויליאמס ומורדה ביטס, בין היתר.
האלבום הוא אלבום ההמשך של אלבומם הקודם של מיגוס, Culture.
האלבום נתמך על ידי ארבעה סינגלים: "MotorSport", "Stir Fry", "Walk It Talk It" ו-"Narcos", וכן על ידי הסינגל השיווקי "Superstars".
האלבום קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200. זהו האלבום השני של מיגוס שהגיע לצמרת המצעד.
Culture III הוא אלבום האולפן הרביעי של הרכב ההיפ הופ האמריקאי מיגוס, והאחרון שיצא לפני מותו של טייקאוף.
האלבום יצא לאור ב-11 ביוני 2021, על ידי חברות התקליטים קפיטול רקורדס, מוטאון וקוואליטי קונטרול מיוזיק.
האלבום הוא השלישי והאחרון בסדרת האלבומים של מיגוס, Culture, והוא יצא לאחר אלבומם השלישי Culture II, שיצא ב-2018 ואלבומי סולו הבכורה של כל חברי ההרכב, שיצאו בין אוקטובר 2018 לפברואר 2019. האלבום תוכנן במקור לצאת בקיץ 2020, אך נדחה בעקבות מגפת הקורונה..
האלבום מכיל הופעות אורח של דרייק, קארדי בי, פולו ג'י, פיוצ'ר, ג'סטין ביבר, ג'וס וורלד ו-YoungBoy Never Broke Again.
האלבום נכלל במקום העשירי ברשימת "10 האלבומים הטובים ביותר של 2021: רשימת הצוות - בחירתו של ג'ואל אוארטו" על ידי מגזין Yahoo!.
Cuppa Coffee Studios (בתעתיק לעברית: קופה קופי סטודיוס) היא חברה קנדית המתמחה בסרטי הנפשה.
היא יוצרת סרטי הנפשה לרבות אנימציית סטופ-מושן לערוצי טלוויזיה שונים וזכתה במספר פרסים עבור עבודתה.
החברה הוקמה בסוף שנת 1992 בשם Cuppa Coffee Animation על ידי אדם שאהין וברוס אלקוק.
בסוף שנות ה-90 של המאה ה-20 הם יצרו סדרה "Crashbox" עבור HBO.
בשנים 1999–2005 החברה יצרה סדרה Little People בשיתוף פעולה עם "פישר פרייס".
בשנת 2007 החברה הפיקה את הסדרה "ריק וסטיב".
באותה שנה הופקה סדרה "ברונו" בארצות הברית עבור ערוץ Noggin ובישראל בערוץ בייבי (בקריונו של אלכס אנסקי).
במהלך המאה ה-21 החברה המשיכה להתפתח והוציאה מספר סדרות הנפשה.
בשנת 2018 נפתחה חברת בת בניו יורק שמפיקה סרטים בשיטת לייב אקשן.
"Curious" הוא סינגל של הזמרת-יוצרת האמריקאית, היילי קיוקו, שיצא, על ידי חברות התקליטים אמפייר דיסטריביושן ואטלנטיק רקורדס, ב-11 בינואר 2018. השיר מופיע באלבום האולפן הראשון של היילי קיוקו, Expectations.
השיר נכתב על ידי היילי קיוקו, ליזה ויטלה, ברנדון קולביין וג'ייק אנד קוק , והופק על ידי ג'ייק אנד קוק וג'ונו דור .
קיוקו כתבה את השיר על סמך מערכת יחסים שהייתה לה עם אישה בארון, כמו כן חוויות רומנטיות שונות עם נשים שלא היו בטוחות לגבי הנטייה המינית שלהן, בתקווה שהשיר יעודד דיאלוג פתוח בין אנשים קווירים.
"Curious" זכה לשבחים מצד מבקרי מוזיקה.
נכון ליוני 2022, השיר הושמע למעלה מ-61 מיליון פעמים בספוטיפיי, ולמעלה מ-33 מיליון פעמים ביוטיוב.
קיוקו ביצעה את השיר ב- ב-3 באפריל 2018. מייק ניד, מ-Idolator, שיבח את "השירה החיה החזקה" של קיוקו, "הכוריאוגרפיה העזה" ו-"האנרגיה שלכאורה חסר תחתית".
באוגוסט 2018, קיוקו ביצעה את השיר בפרסי הווידאו קליפים של MTV לשנת 2018. פטריק קראולי, מהמגזין בילבורד, כתב שקיוקו הוכיחה את כישורי הביצוע שלה על ידי הצגת "צעדי ריקוד נוטפי סוואגר הייחודיים שלה", בליווי רקדני גיבוי.
ב-26 ביולי 2018, קיוקו ביצעה את השיר בהופעה מיוחדת באצטדיון ג'ילט במהלך סבב ההופעות Taylor Swift's Reputation Stadium Tour של הזמרת האמריקאית, טיילור סוויפט.
אילנה קפלן, מלוס אנג'לס טיימס, כתבה שהדואט הצביע על הצמיחה של קיוקו כידוענית.
קיוקו ביצעה את השיר בסיבוב ההופעות הרביעי שלה, Expectations Tour.
ג'מה סמווייז, מהאיבנינג סטנדרד, אמרה כי הזמרת "במיטבה שמרה על קלישאות הרוק במרחק זרוע", וציינה את "Curious" כדוגמה לכך.
אזורתאריךפורמטחברת תקליטיםהערותעולמי 11 בינואר 2018הורדה דיגיטלית, הזרמת מוזיקהאמפייר דיסטריביושן, אטלנטיק רקורדסארצות הבריתלהיט רדיו עכשווי
Curtain Call 2 הוא אלבום האוסף השני של הראפר האמריקאי אמינם.
האלבום יצא לאור ב-5 באוגוסט 2022, על ידי חברות התקליטים אפטרמת', אינטרסקופ ושיידי רקורדס.
מבחינה מסחרית, בהממלכה המאוחדת, האלבום נכנס לראשונה למקום השלישי במצעד האלבומים הבריטי, כאשר הייתה השערה שאמינם יכניס את אלבום אוסף זה למקום הראשון במצעד זה, אולם, הזמרת האמריקאית ביונסה הביסה אותו יחד עם אלבומה Renaissance, שהגיע לפסגת המצעד, ואלבומו של הארי סטיילס נכנס למקום השני, Harry's House.
האלבום אוסף זה נהפך לאלבום ה-12 של אמינם אשר נכנס לעשירייה הפותחת במצעד האלבומים הבריטי.
בארצות הברית, האלבום נכנס לראשונה למקום השישי במצעד בילבורד 200 האמריקאי, כאשר הזמר הפוארטו ריקני בד באני הביס אותו יחד עם אלבומו Un Verano Sin Ti, שהגיע לפסגת המצעד.
אולם, אלבום האוסף נהפך לאלבום הנמכר יותר בשבוע לצאתו.
האלבום נהפך לאלבום ה-12 של אמינם אשר נכנס לעשירייה הפותחת במצעד האמריקאי, והראשון מאז אלבומו The Slim Shady LP, שלא נכנס למקום הראשון במצעד בילבורד 200.
+ תאריכי יציאות לאור ופורמטים עבור Curtain Call 2מדינהתאריךפורמטחברת תקליטיםמקורעולם5 באוגוסט 2022הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםאפטרמת' • אינטרסקופ • שיידי
Cuff It הוא שיר של הזמרת האמריקאית ביונסה, מתוך אלבום האולפן השביעי שלה, Renaissance.
השיר נכתב והופק על ידי ביונסה, נובה ואב, מורטן ריסטורפ, רפאל סעדיק ודה-דרים, עם כתיבה נוספת של נייל רוג'רס.
השיר נשלח לרדיו הצרפתי ב-28 בספטמבר 2022, כסינגל השני מתוך האלבום.
הוא נשלח גם לרדיו הקצבי והאורבני העכשווי בארצות הברית ב-4 באוקטובר 2022.
ביונסה סיפרה למגזין בריטיש ווג כי סגר מגפת הקורונה שינה אותה כאדם, באומרה כי היא בילתה "הרבה זמן בהתמקדות בבניית המורשת שלי ובייצוג התרבות שלי בצורה הטובה ביותר שאני יודעת.
עכשיו, החלטתי לתת לעצמי רשות להתמקד בשמחה שלי".
היא הוציאה את אלבום האולפן השביעי שלה, Renaissance ביולי 2022 לשבחים ממבקרי המוזיקה.
"Cuff It" מופיע כרצועה הרביעית באלבום, ונכתב והופק על ידי ביונסה, נובה ואב, מורטן ריסטורפ, רפאל סעדיק ודה-דרים, עם כתיבה נוספת של נייל רוג'רס.
השיר קיבל שבחים ממבקרי המוזיקה.
הכריז על הרצועה כ"בולטת ביותר באלבום" ותיאר אותה כ"המנון גרובי להרגשה טובה".
אנדי קלמן מ-AllMusic סבר שהשיר היה "שיר דיסקו-פאנק מבער עם גיטרת הקצב הבלתי ניתנת לחיקוי של נייל רוג'רס" וכי לשיר "כל המרץ של קלאסיקות האפ-טמפו של ליידי טי".
מליסה רוג'יירי מ-USA Today תיארה את השיר כ"בופ מלא נשמה" ושיבחה את צליל הגיטרה-פאנק המיוחד של נייל רוג'רס.
מיקאל ווד מלוס אנג'לס טיימס סיווג את השיר כ"פנטזיית דיסקו שופעת" ושיבח את ההגשה הווקאלית החושנית של ביונסה.
ארגוןרשימהדירוגמקוררולינג סטון100 השירים הטובים ביותר לשנת 202339
בארצות הברית, השיר נכנס והגיע בשיאו למקום ה-13 במצעד הבילבורד הוט 100 בשבוע שנגמר ב-13 באוגוסט 2022. בקנדה, השיר נכנס במצעד הקנדה הוט 100 למקום ה-37. לאחר שיצא כסינגל השני מתוך Renaissance, השיר הגיע לשיא חדש במקום ה-22 בשבוע שנגמר ב-22 באוקטובר 2022.
בממלכה המאוחדת, השיר נכנס למקום ה-14 במצעד הסינגלים הבריטי ב-5 באוגוסט 2022. השיר הגיע לשיא חדש במקום החמישי ב-14 באוקטובר 2022. באירלנד, השיר נכנס למקום ה-17 ב-23 בספטמבר.
ב-14 באוקטובר, השיר הגיע לשיא חדש במקום השישי.
בניו זילנד, השיר נכנס למקום ה-39 במצעד המוזיקה הרשמי של ניו זילנד.
השיר קפץ 31 מקומות ובשיאו הגיע למקום השמיני ב-19 בספטמבר 2022. ב-14 באוקטובר, השיר הגיע לשיא חדש במקום השלישי.
Cupido (בעברית: קוּפִּידוֹן) הוא אלבום האולפן הרביעי של הזמרת-יוצרת הארגנטינאית טיני.
האלבום יצא לאור ב-17 בפברואר 2023, בהוצאת חברות התקליטים הוליווד רקורדס וסוני מיוזיק לטין.
בדצמבר 2020, טיני הוציאה את אלבום האולפן השלישי שלה, Tini Tini Tini, וסיימה את הקידום שלו עם סדרה של הופעות בדצמבר באותה השנה.
ב-2021, טיני עזבה את חוזה ההקלטות שלה עם יוניברסל מיוזיק לטין אנטרטיינמנט, וחתמה על חוזה אחר עם סוני מיוזיק לטין.
במהלך 2021 ו-2022, טיני הוציאה סינגלים ושירים בהוצאת סוני.
בספטמבר 2022, היא אישרה שהאלבום החדש שלה ייצא לאור בקרוב, וששיריו מספרים את הסיפורים שעיצבו את החיים והקריירה שלה.
ב-26 בינואר 2023, חשפה טיני את שם האלבום Cupido ותאריך היציאה שלו, בתוכנית הטלוויזיה El Hormiguero.
במקביל, פרסמה טיני את העטיפה ואת תאריך היציאה של הסינגל העשירי מתוכו, "Cupido", בעמוד האינסטגרם שלה.
"Cupid" הוא שיר שהוקלט על ידי להקת הבנות הדרום קוריאנית פיפטי פיפטי .
הוא יצא לאור כאלבום סינגל בשם The Beggining: Cupid המכיל גרסה בקוריאנית, גרסה באנגלית (בשם "Twin Version") שבוצעה על ידי חברות הלהקה סיו ואראן, וגרסה אינסטרומנטלית של השיר, ב-24 בפברואר 2023, באמצעות אטרקט.
זה שיר קיי-פופ, דיסקו-פופ, סינת'-פופ ובאבלגם על אהבתה הנכזבת של אישה צעירה ועל הבושה שהיא חשה בעקבותה.
השיר הוא אחד הראשונים שיצאו באמצעות חברת תקליטים קטנה בסוגת הקיי-פופ שזכה להצלחה מסחרית עולמית, לאחר שגרסה מואצת שלו הפכה לוויראלית בטיקטוק.
"Cupid" היה שירן הראשון של פיפטי פיפטי במצעד הסינגלים בילבורד הוט 100 וגם במצעד הסינגלים הבריטי.
הוא הגיע בשיאו למקום ה-17 בהוט 100, שם צעד כ-10 שבועות והפך לשיר של להקת בנות מסוגת הקיי-פופ שצעד בזמן הרב ביותר במצעד, ולמקום השמיני במצעד הבריטי, שם הלהקה הפכה ללהקת הבנות הראשונה בסוגת הקיי-פופ שנכנסה לעשירייה הראשונה.
השיר נכנס לעשירייה הפותחת גם בדרום קוריאה ובאוסטרליה, והגיע למקום הראשון במצעד בילבורד גלובל ללא ארצות הברית ובמצעד הסינגלים הניו זילנדי.
פיפטי פיפטי הוכשרו במשך שנתיים לפני הופעת הבכורה שלהן כלהקה הראשונה שהוחתמה בחברת התקליטים הדרום קוריאנית העצמאית אטרקט, שפנתה ליועץ היצירתי סיאן וקבוצת הפיתוח שלו The Givers על מנת לנהל את הלהקה, כשההרכב שלה הורכב מאראן, קינה, סיינה וסיו.
הסגנון שלהן הותאם על ידי סיאן לקהלים בינלאומיים, כולל כאלה שאינם חובבי מוזיקת קיי-פופ, ונועד לחרוג מהנורמות של תעשיית הקיי-פופ באותה התקופה.
לפני שהוציאה את "Cupid", הוציאה הלהקה את מיני-אלבום הבכורה שלה, The Fifty, מתוכו יצא הסינגל המוביל "Higher", בנובמבר 2022.
ב-15 בפברואר 2023, אטרקט פרסמה לוח זמנים בחשבונות המדיה החברתית של פיפטי פיפטי, והכריזה על צאתו של אלבום הסינגל הראשון של הלהקה ב-24 בפברואר.
שלושה ימים לאחר מכן, נחשף כי אלבום הסינגל נקרא The Beginning: Cupid והוא מורכב משלוש גרסאות של "Cupid"; הגרסה הראשית שלו, המבוצעת בקוריאנית, גרסת "Twin", המבוצעת באנגלית על ידי סיו ואראן בלבד והגרסה האינסטרומנטלית שלו.
גרסת "Twin", שנקראה ככזו בשל היותה זהה למקור עם מספר שינויים, נועדה לקדם את השיר ברחבי העולם.
כמתוכנן, הסינגל יצא לאור בפלטפורמות המוזיקה השונות ב-24 בפברואר 2023.
ב-20 וב-22 בפברואר, פורסמו סרטוני טיזר לווידאו קליפ של השיר.
ביום זה, הופיעה הלהקה עם הסינגל לראשונה ב-M Countdown.
הן המשיכו להופיע עם השיר במספר מופעי מוזיקה באותו שבוע.
גרסת "Twin" של השיר וגרסה מואצת שנוצרה על ידי מעריצים הפכו לפופולריות בטיקטוק בעקבות אתגר ריקוד שהלהקה התחילה.
הגרסה המואצת של השיר שומשה על ידי מעריצים במעל ל-2.6 מיליון סרטונים עד אפריל 2023. עד מאי 2023, השיר שימש בשמונה מיליון סרטוני טיקטוק שצברו במצטבר כ-12 מיליארד צפיות בפלטפורמה.
כתוצאה מההצלחה הוויראלית של גרסת "Twin" של השיר, פיפטי פיפטי ואטרקט חתמו על הסכם עם וורנר רקורדס לקידום עולמי באפריל 2023. ב-8 באפריל 2023, פורסמה גרסה מואצת רשמית של גרסת "Twin" בפלטפורמות סטרימינג שונות תחת שם האמן "Sped Up 8282" באמצעות וורנר.
ביוני 2023 פורסם בחנויות טארגט תקליטור של הסינגל.
ארגוןרשימהדירוגמקוררולינג סטון100 השירים הטובים ביותר לשנת 202375
"Cupid" הצליח בתחילה פחות במדינת הולדתן של פיפטי פיפטי, דרום קוריאה, מאשר במקומות אחרים.
בדרום קוריאה, הוא הגיע למקום השמיני ב-סירקל צ'ארט בשבוע של 21 במאי 2023. הוא הפך לאחד משירי הקיי-פופ הראשונים שלא פורסמו תחת אחד מ"ארבעת הגדולים" של חברות התקליטים בסוגת הקיי-פופ, שהם הייב, YG, SM ו-JYP וזכה להצלחה עולמית.
בארצות הברית, "Cupid" הופיע בתחילה במצעד השירים מתחת להוט 100 במקום ה-12 במצעד של 25 במרץ 2023, 123 ימים לאחר הופעת הבכורה של הלהקה, מה שהפך את פיפטי פיפטי ללהקת הבנות המהירה ביותר בסוגת הקיי-פופ שהופיעה במצעד.
בשבוע שלאחר מכן, התברג השיר במקום ה-100 במצעד בילבורד הוט 100, והיה לכניסה הראשונה של הלהקה למצעד.
הן הפכו לאמן הקוריאני המהיר ביותר שנכנס למצעד וללהקה הקוריאנית השישית שעשתה זאת.
ב-20 במאי 2023, הגיע השיר למקום ה-17 והפך לשיר של להקת קיי-פופ נשית שצעד בזמן הרב ביותר בבילבורד הוט 100; שיא שהוחזק בעבר על ידי השיר "Ice Cream" של בלאקפינק וסלינה גומז.
בממלכה המאוחדת, השיר נכנס למצעד הסינגלים הבריטי למקום ה-96, מה שהפך את פיפטי פיפטי ללהקת הקיי-פופ המהירה ביותר שנכנסה למצעד.
לאחר שהשיר נכנס ל-40 הראשונים של המצעד, הוא הגיע למקום השמיני, במאי 2023, ובכך פיפטי פיפטי הפכה ללהקת הקיי-פופ הנשית הראשונה שהגיעה לעשירייה הראשונה במצעד.
הוא צעד כ-10 שבועות סך הכל במצעד.
השיר הגיע גם למקום השני במצעד הסינגלים האוסטרלי ולמקום הראשון במצעד המוזיקה הרשמי של ניו זילנד.
גרסת "Twin" של השיר הייתה לשנייה המהירה ביותר של להקת קיי-פופ נשית שהגיעה ל-300 מיליון השמעות בספוטיפיי, כשהגיעה להישג זה תוך 94 ימים מצאתו של השיר.
מקוםתאריםמכירות אוסטרליה (ARIA) זהב 35,000 קנדה (Music Canada) פלטינה 80,000 ניו זילנד (RMNZ) זהב 15,000
Cycles הוא אלבום מאת הזמר האמריקני פרנק סינטרה.
זהו אלבום האולפן ה-53 של סינטרה וה-26 היוצא בחברת ההקלטות רפרייז רקורדס.
האלבום יצא לאור עשרה חודשים לאחר האלבום Francis A.
היה זה פרק הזמן הארוך ביותר בו לא הוציא סינטרה אלבום בחברת ההקלטות שלו.
וזאת אם לא לוקחים בחשבון את תרומתו לאלבום שירי חג המולד, The Sinatra Family Wish You a Merry Christmas, אותו הוציא עם משפחתו בחודש ספטמבר.
זהו האלבום העצמאי הראשון של סינטרה המבוסס על מקצבי הפופ והרוק.
האלבום מתרכז בווריאציות מתוזמרות לשירי פופ/רוק מוכרים מסוף שנות ה-60. התזמורת מאורגנת כך שהגיטרות, הבאס ומערכות התופים מנגנים בעדינות ובצורה שאינה מתבלטת.
סינטרה שר מבחר שירי רוק-פולק, כולל שיריהם של ג'וני מיטשל, "Both Sides Now", וגלן קמפבל, "By the Time I Get to Phoenix" ו-"Gentle on My Mind".
סינטרה הגיב לשירים ולתזמור השקט בשירה שקטה גם כן, אך שלא כאלבומיו עם אנטוניו קרלוס ז'ובים, שניחנו בניואנסים שונים, כאן השקט נבע משירה מאופקת ועצורה.
דון קוסטה - מארגן, מלחין
Cyanide & Happiness (תרגום מילולי מאנגלית: "ציאניד ושמחה") הוא קומיקס יומי שמועלה באתר אקספלוסם (explosm.net).
הקומיקס נכתב על ידי ארבעה כותבים קבועים, ולעיתים גם על ידי "כותבים אורחים".
הקומיקס מאופיין בהומור שחור, משחקי מילים, בדיחות קרש, ובדיחות היגיון.
בנוסף, הקומיקס מאופיין באנטי הומור, לעיתים קרובות רצועות הקומיקס הן חסרות פאנץ' ליין במכוון.
הקומיקס פופולרי מאוד, וזוכה לכמיליון כניסות מדי יום.
נכון ליוני 2011, הוא ממוקם במקום ה-2,216 בדירוג הפופולריות של אלכסה.
מקור השם הוא מרצועת הקומיקס שפורסמה באתר ב-15 באפריל 2005. ברצועה זו מישהו מציע למישהו אחר לקנות צמר גפן מתוק.
הקונה שואל מה הרכיבים, והמוכר עונה "ציאניד ושמחה".
הקומיקס מצויר בסגנון פשוט מאוד, כאשר כל הדמויות מצוירות כדמויות גפרורים בעלות עיניים ופה בלבד.
כמעט כל הגברים קירחים, כשהם נבדלים רק בצבע החולצה, או פריטי לבוש נוספים.
רוב הרצועות הן באורך של ארבעה ריבועים, אך יש גם רצועות ארוכות יותר.
בנוסף לרצועות הקומיקס, באתר מפורסמים גם סרטונים רבים, שעשויים באותו הסגנון.
הבדיחות בקומיקס מאופיינות בהומור שחור, כאשר חלקן נועדו לזעזע ולא רק להצחיק.
יש גם שימוש נרחב במשחקי מילים, ובפארודיות על משחקי מילים.
לעיתים קרובות הדמויות שוברות את הקיר הרביעי ומתייחסות לקוראים או להיותם מצוירים.
ארבעת הכותבים נבדלים זה מזה בסגנון הציור וסגנון הבדיחות, אולם יש דמיון רב בין ארבעתם.
אחת לכמה זמן נכתבות רצועות על ידי כותבים אורחים, המנסים לחקות את סגנון הציור והכתיבה של הכותבים.
אחת לכמה זמן, הכותבים מחליטים על "שבוע קומיקס מדכא", שבו הבדיחות הן "שחורות" באופן יוצא דופן, ולעיתים אף אינן מנסות להצחיק.
האתר "אקספלוסם" (explosm.net) הוא האתר שבו מתפרסם הקומיקס.
האתר הוקם על ידי רוב דנבלייקר, דייב מקאלפטריק ומאט מלווין (שלושה מהכותבים) עוד לפני שהקומיקס החל להתפרסם במתכונת הנוכחית.
הוא עסק בקומיקס, אך גם באמנות באופן כללי.
האתר תפס תאוצה עם הצטרפותו של קריס וילסון (הכותב הרביעי) והתחלת פרסום הקומיקס.
כיום האתר משמש בעיקר כבמה לפרסום הקומיקס, אך יש בו גם פורומים שעוסקים במגוון נושאים, וחנות אינטרנט שבה מוכרים מוצרים הקשורים לקומיקס.
מרבית ה"כותבים האורחים" הם חברי הפורומים, והם מפרסמים את הרצועות שהם כותבים בפורום לפני פרסומם כחלק מהקומיקס.
קמפיין "תכניסו את דייב לאמריקה"
בשנת 2010 הכותב דייב מקאלפטריק, תושב אירלנד, רצה לנסוע לארצות הברית לתקופה מסוימת כדי לעבוד במשותף עם הכותבים האחרים, אך הוא לא קיבל ויזת אומנים (ויזה הניתנת לרוב לאומני במה שרוצים להופיע בארצות הברית וכדומה).
הכותבים החליטו לפתוח עצומה תחת הכותרת "תנו לדייב להיכנס לאמריקה" (let dave into america) ולפרסמה באתר הקומיקס.
העצומה צברה יותר ממאה אלף חתימות בשלושה שבועות, ובחודש ספטמבר דייב קיבל ויזת אומנים ונסע לארצות הברית.
חברת Cygnus Solutions (מאנגלית: סיגנוס פתרונות, Cygnus הוא גם משחק מילים על השם GNU) נוסדה בשנת 1989 בשם Cygnus Support והתמקדה מראשיתה בתמיכה בתשלום ופיתוח של תוכנות מפרויקט גנו, כגון GCC, GDB ו־Emacs.
אנשי החברה מילאו תפקיד חשוב בפיתוח GCC ו־GDB ובפרט בשכתוב של GCC בגרסה 2.9 ("EGCS").
המוצר העיקרי של החברה הפך להיות, בהמשך, סביבת הפיתוח הקניינית GNUPro, אשר מבוססת על כלי בפיתוח של פרויקט גנו.
סביבה זו הפכה להיות פופולרית, בין השאר, במערכות משובצות.
אחד הפיתוחים האחרים של החברה היה Cygwin - סביבת GNU שלמה על חלונות.
בנובמבר 1999 נקנתה החברה על ידי חברת רד האט תמורת 700 מיליון דולר.
חלק מאנשי החברה ממשיכים לעבוד ברד האט, ביניהם מייקל טיימן.
סידיה היא תוכנה עבור מכשירי iOS, המאפשרת למשתמש למצוא ולהתקין יישומי צד-שלישי על מכשירים פרוצים מבית אפל, כמו ה-אייפון.
התוכנה היא פלטפורמת הפצה דיגיטלית עבור יישומי צד-שלישי על מכשירי iOS.
את חלק מהיישומים הזמינים ב-Cydia ניתן להוריד למכשיר בחינם, וחלקם דורש רכישה בתשלום (בדומה ל-App Store).
סידיה פותחה על ידי ג'יי פרימן (המכונה גם "Saurik") והחברה שלו, SaurikIT.
השם "Cydia" הוא רמז לשם באנגלית Codling Moth (סוג של עש), יחד עם השם המדעי Cydia Pomonella, שמוכר כ"התולעת שבתפוח".
סידיה מספקת ממשק משתמש גרפי למכשירים פרוצים, באמצעות הממשק כלי אריזה מתקדם (APT).
קיים מאגר של תוכנות זמינות, כמו ב-App Store, שניתן להוריד למכשיר.
סידיה מבוססת על APT, ומועברת למכשירי ה-iOS כחלק מפרויקט ה-"טלספוראו" ("Telesphoreo") של ג'יי פרימן, מפתח התוכנה.
חבילות ותוכנות מורדות ישירות אל מכשיר ה-iOS, לאותו המקום שאליו מורדים היישומים המותקנים דרך החנות של אפל, ה-App Store.
ניתן להתקין את סידיה בתהליך פריצת iOS.
כמה כלי פריצה (כל אחד מהם תומך בקבוצה מסוימת של מכשירים וגרסאות iOS) מותקנים בסידיה אוטומטית, בעוד שאחרים מותקנים על פי התאמתו האישית של המשתמש.
חלק מהחבילות והתוכנות הזמינות ב-Cydia הן יישומים סטנדרטיים, בעוד שכמה חבילות הן הרחבות ושינויים לממשק מכשירי ה-iOS וליישומים במערכת.
סידיה מאפשרת למשתמשים למצוא ולהתקין חבילות קוד פתוח, כמו גם יישומים המכילים בתוכם שינויים למכשירים פרוצים.
שינויים אלה מבוססים על מערכת שנקראת "MobileSubstrate", שהופכת אותם לקלים יחסית להתקנה ולשנות את מערכת ה-iOS, על פי התאמתו האישית של המשתמש.
במרץ 2009, האתר "TUAW" הכריז כי החנות Cydia פתוחה.
ההכרזה סקרה ניסיון פרסום על ידי אתר באינטרנט, שאמזון היה האפשרות היחידה.
Cydia מאחסנת את החתימות הדיגיטליות הנקראות "SHSH BLOB" שבשימוש על ידי אפל, כדי לוודא שחזורים של גרסאות iOS (אשר אפל משתמשת בהם כדי להגביל את המשתמשים להתקין רק את הגרסה האחרונה של ה-iOS, כדי שיהיה קשה יותר לפרוץ את המכשיר).
מנגנון האחסון של Cydia מאפשר למשתמשים לשנמך מכשיר לגרסה קודמת של מערכת ההפעלה.
זה אומר, למשל, שאדם עם מכשיר פרוץ משדרג לגרסה שעדיין לא הושגה לה פריצה (ההאקרים אשר מפרסמים את הפריצות ומאפשרים אותן עדיין לא הצליחו לעקוף את חומות ההגנה של אפל), יכול לבחור לשנמך את גרסת המערכת שלו לגרסה שניתנת לפריצה.
גרסת מערכת ההפעלה iOS 5 והלאה, מיישמת בנוסף למערכת ה-SHSH, מספר אקראי (קוד מוצפן) אשר מקשה על ההאקרים לפתח פריצות למכשיר בכלל, ושנמוך גרסאות בפרט.
פרימן שחרר לראשונה את Cydia בפברואר 2008, כחלופה לקוד פתוח של "Installer.app", על מערכת ההפעלה iOS 1.1.
באוגוסט 2009, דיווח מגזין Wired כי Cydia נמצאת על 4 מיליון מכשירים, כלומר, כ-10 אחוזים מ-40 מיליון המכשירים שנמכרו באותה תקופה.
בחודש ספטמבר 2010, הודיעה חברת SaurikIT כי רכשה את חברת "Rock Your Phone" (היוצרת של היישום "Rock.app").
SaurikIT ו-Rock Your Phone היו הספקיות הגדולות ביותר של יישומי צד-שלישי.
ב-5 בדצמבר 2010, הייתה לחברת SaurikIT עם הארגון העולמי לקניין רוחני, מחלוקת כנגד חברת Cykon השוכנת בקאולון, הונג קונג, על הזכויות לשם הדומיין "Cydia.com", שנרכש על ידי Cykon ב-2002. SaurikIT טענה כי Cykon רכשה את שם האתר בתום לב, וכן את שם התחום המשלב את הסימן המסחרי של SaurikIT.
כמו כן טענה כי תחילה ניסתה Cykon לרכוש דומיין, ואז דרשה ש-SaurikIT תפסיד את הבעלות והאפשרות לעמוד ולדרוש את הזכויות לסימן המסחרי.
נכון לאפריל 2011, לסידיה היו הכנסות שנתיות של 10 מיליון דולרים, ו-4.5 מיליון משתמשים שבועיים.
כמו כן, על פי פרימן, יש לחברה רווח נקי של 250,000$ לשנה.
ב-18 באוגוסט 2011, SaurikIT הגישה תביעה כנגד הבעלים ההונג-קונגיים של הדומיין Cydia.com, לגבי אותו השם.
סְיָאנוֹגֶ'ן מוֹד הייתה גרסת מערכת הפעלה חופשית (רום) לאנדרואיד, אשר מבוססת על הוצאה לאור של הקוד הפתוח הרשמיים של אנדרואיד, עם תוספות קוד מקוריות ויישומי צד שלישי.
סיאנוג'ן מוד הוצעה למגוון טלפונים חכמים ומחשבי לוח.
בדצמבר 2016 CyanogenMod חדלה לפתח.
וקבוצת המפתחים המשיכה לפעול תחת השם LineageOS.
התכונות העיקריות המוצעות על ידי סיאנוג'ן מוד כוללות ערכות נושא מקוריות, תמיכה בקידוד אודיו מסוג FLAC, רשימה של נקודות גישה, לקוח VPN, תפריט אתחול מורחב, תמיכה בקישוריות דרך -בלוטות', Wi-Fi ו-USB, המהרה (אוברקלוקינג), מגירת התראות ניתנת לעריכה, ניהול גישות מנהל מערכת ליישומים, משגר יישומים (Launcher) ייחודי, ומסך נעילה ניתן לעריכה.
CyanogenMod הייתה ידועה בשיפור ביצועי המעבד והסוללה במכשיר עליו היא הותקנה ביחס להפצות אנדרואיד רשמיות וגרסאות חלופיות אחרות לאנדרואיד בשל צמצום משמעותי של "נופחות" (אפליקציות מותקנות מראש Bloatware) ושימוש במנהלי התקנים ייחודים במערכת.
אף על פי שרק חלק ממשתמשי סיאנוג'ן מוד דווחו על השימוש שלהם בהפצה, ביוני 2014, סיאנוג'ן מוד דיווחה על שיא של מעל ל-12.1 מיליון משתמשים פעילים אשר התקינו את ההפצה על מכשיריהם.
מטרת הפצה זו הייתה לשפר ביצועים יציבות ויעילות שימוש והייתה קרובה מאוד לגרסת האנדרואיד הנקייה שעל מכשירי הנקסוס.
זמן קצר לאחר הצגת הטלפון החכם HTC Dream בספטמבר 2008, התגלתה שיטה להשיג הרשאות מנהל (או בשפה המקצועית "רוט") למערכת ההפעלה אנדרואיד.
בעזרת הרוט, וגישת הקוד הפתוח של מערכת ההפעלה, ניתנה האפשרות לשנות את גרסתה המקורית של מערכת ההפעלה ולעצב אותה כרצון המשתמש.
בשנים שלאחר מכן, מספר גרסאות מותאמות אישית (או בשפה המקצועית "רומים" או "שינויים": מוֹדים) של מערכת ההפעלה אנדרואיד פותחו והופצו על ידי מפתחי אנדרואיד נלהבים למכשיר "Dream".
אחת מן הגרסאות, שפותחה על ידי משתמש המכונה "JesusFreke", נעשתה פופולרית בקרב משתמשי המכשיר.
באוגוסט 2009, המפתח הפסיק לפתח את הרום שלו.
המפתח הציע למשתמשים לעבור לרום חדש המבוסס על עבודתו, שנוצר על ידי המפתח המכונה Cyanogen (סטיב קונדיק).
הפופולריות של סיאנוג'ן מוד עלתה במהירות, וקהילה קטנה של מפתחים אשר נקראו "צוות סיאנוג'ן מוד" החלו לתרום לפיתוח.
בתוך מספר חודשים, זינק מספר המכשירים המריצים את המערכת, והרום נהפך במהירות לאחד הרומים הנפוצים ביותר בקרב משתמשי אנדרואיד.
ב־18 בספטמבר 2013 הודיע קונדיק שהחל מאפריל 2013 הוא החל לפתח את המוד דרך חברה חדשה שהקים: סיאנוג'ן (.Cyanogen Inc).
החברה כתבה תוכניות חדשות וביניהן גם תוכנת התקנה למוד שתורשה להיכנס לחנות היישומים של גוגל.
לעומת זאת נמתחה על החברה החדשה ביקורת שלשם ההתמסחרות והעמידה בתנאי גוגל הם נאלצו לוותר על העמידה לטובת המשתמש במספר מקרים.
ב-24 בדצמבר 2016 הודיעה חברת Cyanogen על הפסקת הפיתוח של הרום.
החברה החזיקה בבעלות על המותג ולכן גם קונדיק, שפרש ממנה מספר שבועות לפני סגירתה, לא יכל להמשיך את פיתוח התוכנה בשם הזה.
עם הידיעה על הסגירה הכריזה קבוצת מפתחים עצמאיים על המשך פיתוח התוכנה בשם חלופי: LineageOS.
הקוד של מערכת סיאנוג'ן הופיע במאגרי גיט.
כמו כן גם בסיאנוג'ן מוד משתמשים במערכת גריט לבדיקת איכותם של שינויים חדשים שנתרמים.
לכול מכשיר אשר מפותח הרום אליו ישנו צוות פרטי הדואג לפיתוחו, לחלק נכבד מהמכשירים ישנו דיון בקהילת המפתחים XDA שם ניתן למצוא את פרטי המפתחים ליצירת קשר, ולהעלות רעיונות, שאלות ופתרונות.
למערכת עדכונים דחופים אשר מחולקים לארבע קטגוריות:
תמונות מצב חודשיות (M snapshot)
כמו כן היו קיימות גרסאות הוצאה המוגדרות כמיועדות לבדיקה (Test).
CyanogenMod הוצעה להורדה למגוון מכשירים בהפצה רשמית באתר get.cm, במכשירים מסוימים, בגרסה 10 ומעלה, לאחר התקנת המערכת ניתן היה לעדכנה דרך המכשיר עצמו ללא מחשב חיצוני.
מאז הודיעה החברה על הפסקת הפיתוח, בהמשך, סגרה החברה את השרתים ולא ניתן לעדכן דרך המכשיר.
כמו כן אין אפשרות כיום להוריד את הרום מאתר החברה.
Cyberpunk 2077 (בעברית: סייברפאנק 2077) הוא משחק פעולה-תפקידים בסגנון סייברפאנק ודיסטופיה, המפותח על ידי CD Projekt RED ומופץ על ידי CD Projekt.
המשחק מבוסס על סדרת משחקי התפקידים השולחניים Cyberpunk.
המשחק מתמקד בעיר הדיסטופית נייט סיטי (Night City), שבה השחקן נכנס לנעליו של V, דמות שכיר-חרב בעל יכולות האקינג ומכונאות ומאגר נשק חם וקר.
ניתן לשחק במשחק בדרך פציפיסטית או באלימות.
יוצר הסדרה Cyberpunk, מייק פונדסמית' משמש כיועץ עבור המשחק וכן שחקן הקולנוע קיאנו ריבס משחק בתפקיד ראשי במשחק.
פסקול המשחק מכיל רצועות מקוריות מאמנים ולהקות כמו ריפיוזד, גריימס, Run the Jewels, אייסאפ רוקי, גאזל טווין, אילן רובין, ריצ'רד דווין, נינה קרביץ, דדלי הונטה, ראט בוי וטינה גאו.
המשחק יצא לאור ב-10 בדצמבר 2020 למחשב האישי, לקונסולות המשחקים Xbox One ופלייסטיישן 4 ולשירות ההזרמה Stadia, ב-15 בפברואר 2022 לקונסולות המשחקים Xbox Series X/S ופלייסטיישן 5, ב-5 ביוני 2025 לקונסולת המשחקים הניידת נינטנדו סוויץ' 2 וב-17 ביולי 2025 למערכת ההפעלה macOS.
סביב העיר קיים אזור שביעי בשם "Badlands" (שטחי הפקר).
השחקן יכול לנוע ברחבי העיר ברגל או באמצעות רכב, אשר ניתן להתאמה אישית וכן ניתן לשנות את נקודת המבט לצד-שלישי, כרצונו.
Cyberpunk 2077 משוחק מנקודת מבט של גוף ראשון.
השחקן נכנס לנעליו של V, דמות סוחר אשר ניתנת להתאמה אישית מלאה: קול, תספורת, סוג גוף ושינויי גוף, רקע הדמות ולבוש.
הסיפור אינו ליניארי, וכלל מספר דמויות שונות.
כמו כן, ניתן להתאים את הסטטים של הדמות, אשר מחולקים ל-5 קטגוריות: גוף - חוזק הפיזי של הדמות, חוכמה - יכולת ההאקינג, רפלקסים - רפלקסים של הדמות, טכני - יכולת המכונאות ו-"קול" - יכולת ריכוז והתמודדות עם לחץ.
השחקן יכול לבחור לשחק בשני סגנונות שונים - NetRunner המתמחה בהאקינג, וסולו (Solo) המתמחה בקרבות ואף לשלב ביניהם.
כמו כן, לשחקן ישנה אפשרות להוסיף "Perks" - התמחות ביכולת מסוימת.
כמו הסטטים, גם ה-Perks מחולקים לקטגוריות: קרב מגע, חרבות, אקדחים, שוטגאנים, רובי סער, רובי צלפים, האקינג, לחימה עם שתי ידיים, התנקשות, "דם קר", מכונאות, ואתלטיקה.
השחקן יכול לתפוס מחסה, לכוון, לקפוץ פעמיים (דאבל-ג'אמפ, רק במידה והותקן רכיב סייבר מתאים) ואף להחליק.
באמצעות להבי ידיים (אשר מכונים Mantis Blade), השחקן יכול לטפס על קירות ולהילחם מטווח קרוב.
כיוון שהמשחק מתרחש בעתיד שבו בני אדם מחליפים חלקים מגופם בחלקים מלאכותיים (שמכונים Cyberware - לבוש/חלקי סייבר) אשר נועדו לשפר יכולות מסוימות, גם השחקן יכול להחליף חלקי גוף בחלקים מלאכותיים, באמצעות מנתחים המכונים "ripperdoc", בין אם ברישיון ובין אם בשוק השחור שבו ניתן למצוא חלקים מתוצרת צבאית.
חפצים בעולם מקוטלגים לפי רמת הנדירות שלהם.
כלי הנשק החם במשחק מתחלקים ל-3 קטגוריות: Power - כלי נשק סנדרטיים, Tech - כלי נשק אשר יכולים לחדור דרך קירות ואויבים ו-Smart - כלי נשק בעלי כדורים מתבייתים.
כלי נשק לטווח ארוך מצוידים בכדורים בעלי אפקט ריקושט ובזמן קליע.
כמו כן, ישנם ארבעה סוגים של נזק שניתן לעשות או לקבל - פיזי, תרמי, אלקטרומגנטי וכימי.
שימוש תדיר בכלי נשק מסוים ישפר את יכולת הדיוק וכן את זמן הטעינה.
בעולם המשחק קיימים סוחרי נשק אשר מהם ניתן לקנות, לתקן ולשפר כלי נשק שונים.
את המשחק ניתן לשחק לכל אורכו בדרך פציפיסטית ללא שום הריגה מצד השחקן, באמצעות חלקי סייבר ונשקי אל-הרג.
במשחק קיימת מכניקת מחזוריות של יום-לילה ומכניקת מזג אוויר אשר משפיעות על המשחקיות ועל הדמויות בלי שחקן.
בבעלותו של השחקן דירה אחת באזור ווטסון, ובמהלך המשחק, השחקן יכול לרכוש דירות נוספות ברחבי העיר, כל אחת מעוצבת בהתאם לאזור בו היא נמצאת.
המשחק משתמש בעץ דיאלוג בזמן אמת.
הכותב הראשי, סבסטיאן סטיינפיאני אמר כי המשחק יכיל דמויות בלי שחקן אשר מדברות בשפה זרה שאינה אנגלית, וכי שחקנים אשר לא מדברים שפות אלו יצטרכו לקנות במשחק מתורגמן כדי להבין אותם.
עם זאת, אפשרות זו הוסרה לחלוטין ומערכת ההפעלה בראש של V מתרגמת דיאלוגים באופן אוטומטי.
סטיינפיאני אמר בנוסף שהם ינסו להשיג דוברי שפות אלו שידבבו את הדמויות.
המשימות במשחק מחולקות לשלושה סוגים: משימות ראשיות אשר מקדמות את העלילה, משימות צד אשר משפיעות על העלילה, ומשימות "רחוב" אשר אינן מתקשרות לעלילה כלל אך יכולות להשפיע באופן מינורי.
משימות ניתן לקבל מדמויות הקרויות פיקסרים (Fixers).
השחקן צובר נקודות ניסיון מביצוע משימות ראשיות ומשימות צד אשר באמצעותן ניתן לשפר את הסטטים ו-"Street cred" (המוניטין של V בקרב הפיקסרים) ממשימות רחוב, הפותחות יכולות חדשות, ספקי מוצרים שונים, מקומות חדשים ומשימות נוספות.
במהלך המשחק, לשחקן מצטרפים שותפים.
חפצים מתכלים כמו משקאות קלים, משמשים לריפוי השחקן.
המשחק כולל בתוכו מעבר למשימות גם מיני-משחקים, בין השאר: האקינג, היאבקות, מרוץ מכוניות, אמנויות לחימה ומטווחי ירי.
V יכול גם לשחק במשחקי ארקייד המצויים בדירתו ובמקומות שונים ברחבי העיר.
במשחק אין מסך "Game over", אלא רק במקרה מוות של השחקן עצמו.
במקום זאת, אם שחקן נכשל במשימה מסוימת, המשחק עדיין ימשיך והשחקן לא נאלץ לחזור אחורה.
בחירות השחקן משפיעות על סוף המשחק.
נייט סיטי (מאנגלית: Night City) היא מגה-עיר אמריקאית אוטונומית בעלת אוכלוסייה של כ-6.96 מיליון תושבים, אשר ממוקמת במדינה החופשית של צפון קליפורניה במורו ביי , סמוך לגבול עם המדינה החופשית של דרום קליפורניה, הנשלטת על ידי המגה-תאגיד היפני אראסקה ומתקיימת כישות עצמאית נפרדת מהמדינה החופשית של צפון קליפורניה.
נייט סיטי נקראת על שם ריצ'רד נייט, מייסדה, אשר נרצח על ידי מתנקשים אלמוניים ב-1998.
העיר סובלת מזה זמן רב ממלחמות בין כנופיות ובין התאגידים לגבי שליטה על העיר.
נייט סיטי סובבת סביב הרובוטיקה בכל תחומי החיים, כמו: איסוף זבל, תחזוקה ותחבורה ציבורית.
הסגנון הוויזואלי של העיר עוצב מארבע התקופות שבהן העיר התקיימה: אנטרופיזם קפדני, קיטש צבעוני, נאו-מיליטריזם מפואר ונאו-קיטש שופע.
האינטרנט מנוהל על ידי התאגידים והצבא.
בעיר ישנם חסרי בית אך גם העניים מסוגלים להשיג חלקי סייבר, מה שהביא לעלייה בהתמכרות לשינויים קוסמטיים, אשר מובילה בתורה לעלייה ברמת האלימות והפשיעה, שכן מכורים מאבדים את שפיותם ולוקים בהפרעה נפשית בשם סייברפסיכוזה (Cyberpsychosis).
איומים מסוג זה מטופלים על ידי רשויות אכיפת החוק באמצעות יחידה מיוחדת בשם "חוליית הסייכו" (Psycho Squad) או "מקס-טאק" (Max-TAC).
בטריילר השני למשחק, שפורסם ב-2018, הדמות V מתוארת נייט סיטי בתור , עקב האלימות מרקיעת השחקים וכמות האנשים החיים מתחת לקו העוני, הגבוהה יותר מכל מקום אחר ביבשת.
למרות כל המגרעות, אנשים בוחרים לגור בה כי הם רואים בה הבטחה כלשהי לעתיד וכי .
בעקבות ריבוי האלימות בעיר ומהחשש לחיי אדם, כלל אזרחי העיר רשאים לשאת איתם נשק אישי באופן גלוי.
במהלך שנות קיומה, העיר היוותה מוקד מלחמות וקונפליטים רבים, כמו מלחמת התאגידים הרביעית, מלחמת עולם אשר התרחשה בין השנים 2020 ל-2023, שבמהלכה הכלכלה העולמית קרסה וכמעט גרמה לקריסת ממשלות ארצות הברית ויפן.
המטבע הרשמי של העיר הוא יורודולר (Eurodollar) המכונה גם אדיס (eddies) ומסומן כ-eb או .
העיר מחולקת לשישה מחוזות, בנוסף לאזור מחוץ לעיר הקרוי "Badlands" ואזור נוסף הנמצא במים הטריטוריאליים של העיר.
כל מחוז מתאפיין בסגנון חיים שונה.
כלל מחוזות העיר מחוברים באמצעות מערכת המטרו של העיר (בה ניתן להשתמש לאחר עדכון 2.1).
בדומה למשחקי עולם פתוח אחרים, ניתן לדרוס הולכי רגל בעיר.
רשויות אכיפת החוק יקבלו התרעה אם השחקן יבצע פשעים.
המשחק כולל גם תחנות רדיו שניתן לשמוע בנסיעה.
ווטסון (Watson) – ווטסון הוא המחוז בו הדמות הראשית V מתגוררת.
המחוז מושפע מתרבויות אסייתיות ומאוכלס במהגרים רבים.
במחוז מתגוררים מספר אנשי מפתח, כמו הפיקסר דקסטר דה-שון.